એક વોર-ચાઈલ્ડને એની માસીએ કહ્યું કે બધી ભૂલ એની માતાની છે. બાળક બોલ્યો: ‘હં… મારી માએ કેવા સંજોગમાં ભૂલ કરી તે હું કહી શકું તેમ નથી, છતાં જે કંઈ બન્યું તેમાં ભોગ તો મારો જ લેવાયો છે. હું મારા પિતા કોણ છે તે ક્યારેય જાણી શકવાનો નથી અને બીજા લોકોને મારી સાથે કોઈ પણ જાતની લેવાદેવા નથી. તેઓ મને જોઈ શકે છે, છતાં તેઓ હું એમની સામે અને આસપાસ જ હોઉં છું તે સત્ય પૂરતા અંધ રહેવાનું પસંદ કરે છે. મારી માતા જેની સાથે પરણી તે મારા પિતા મારો ઉલ્લેખ કરે છે ત્યારે ‘ધેટ બાસ્ટર્ડ બોય’ કહે છે, જાણે અનૌરસ હોવું એ જ મારી એકમાત્ર ઓળખ હોય.’